PRIREDITEV ZA ZLATE BRALCE

Zlati bralci smo se 30. maja odpravili na nagradni izlet v Ljubljano. Ob 8. 15 smo se z avtobusom odpeljali izpred šole. Po dobri uri vožnje smo izstopili na Kongresnem trgu v Ljubljani. Odšli smo na Ljubljanski grad, kjer smo prejeli spominska priznanja za devet let zvestobe dobri knjigi.

V Cankarjevem domu smo prisluhnili prireditvi. Vodil jo je Boštjan Gorenc Pižama, ki je s svojimi domislicami uspel nasmejati več kot tisoč zlatih bralcev iz veliko slovenskih šol.

Letošnja knjižna nagrada z naslovom *Kako razumeti svet* predstavlja petdeset abstraktnih izumov. Predstavila sta jo pisateljica Tina Bilban in ilustrator Ivan Mitrevski. Kulturni program je popestril raper Nipke.

Dan nam bo zagotovo ostal v lepem spominu.

Misli sta v zapis strnili Ana Durn in Soraya Maločić, 9.b.